Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-04}}* etter påstanden. *2024*

***Den tomme stolen*** er en roman skrevet av den britiske forfatteren J.K. Rowling. Den ble utgitt i Storbritannia av forlaget Little, Brown and Company den 27. september 2012. Handlingen finner sted i den lille engelske landsbyen Pagford. Det lokale rådsmedlemmet Barry Fairbrother dør, og etterlater seg en tom stol i sognerådet. Dette er begynnelsen på den største konflikten som byen har opplevd. I Norge kom den ut 6. november samme år fra forlaget Cappelen Damm. Boken var Rowlings første utgivelse etter Harry Potter-serien, og hennes første roman ment for bare voksne lesere.

Handling
--------

Romanen er delt inn i syv deler, den første skildrer dødsfallet til den lokale rådmannen i Pagford - Barry Fairbrother - som får en aneurisme på parkeringsplassen utenfor en lokal golfbane. Innbyggerne i byen deler snart denne nyheten med sine venner og slektninger, og kaos oppstår. Problemet oppstår når de skal forsøke å avgjøre om styrets eiendom «The Fields» skal slutte seg til den lokale byen Yarvil. Eller om området skal forbli som en del av Pagford, noe Fairbrother hadde ønsket. Hans død blir av mange sett på som en mulighet til å avslutte hele diskusjonen en gang for alle. Skjebnen til en rehabiliteringsklinikk for mennesker som sliter med metadon-avhengighet, kalt Bellchapel, er også en sentral kontrovers blant innbyggerne i området.

Etter at datoen for valget av Fairbrothers erstatter blir kunngjort, bestemmer barna til noen av rådmennene og kandidatene seg for å lage skadelige - men ofte nøyaktige - kommentarer på menighetsrådets internett-forum. Andrew Price, en student, opererer under navnet «The\_Ghost\_Of\_Barry\_Fairbrother» og informerte alle om at faren hans, Simon, hadde fått tak i en stjålet datamaskin. Sukhvinder legger deretter ut at moren hennes, Dr. Parminder Jawanda, var hemmelig forelsket i Barry. Fats Wall skriver den tredje kommentaren på nettsiden, som påstår at adoptiv-faren hans Cubby lider av forskjellige tvangstanker.

Et annet fokus i løpet av romanen er det traumatiske livet til Krystal Weedon. Seksten år gamle Krystal bor i «The Fields» sammen med sin fire år gamle bror Robbie og deres heroin-avhengige mor Terri. Sosialarbeider Kay er fast bestemt på at Terri skal slutte å misbruke stoff, og ta mer ansvar for Robbie. Krystal ønsker å bli gravid, og har derfor sex med Fats. Under et av disse møtene deres løper Robbie fra dem i en park. Han faller og drukner i en elv. Krystal blir så fortvilet over dette at hun begår selvmord ved å ta en overdose heroin. Romanen kulminerte med at Krystal og Robbie blir begravet under en felles begravelse.

Referanser
----------

1. ↑  cappelendamm.no[*død lenke*]

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** OCLC **·** OCLC **·** OCLC **·** BBC Things **·** MusicBrainz
 |